ສະ​ຫະ​ລັດ ຍີ່​ປ​ຸ່ນ ຍົກ​ຍ້າຍ ປະ​ຊາ​ຊົນ​​ຂອງ​ຕົນ ອອກ​ຈາກ​ຈີນ ​ຂະ​ນະ​ທີ່​​ໄວ​ຣັ​ສໂຄ​ໂຣ​ນາ​ ເຮັດ​ໃຫ້ມີ​ຜູ້​ເສຍ​ຊີ​ວິດ ​ເພີີ້ມ​ຂຶ້ນ​ເປັນ 132 ຄົນ
ເຮືອ​ບິນ​ອາຍ​ພົ່ນ​ຮັບ​ເໝົາລຳ​ນຶ່ງ​ ໄດ້​ນຳ​ເອົາ​ຄົນ​ສັນ​ຊາດ​ຍີ່​ປຸ່ນ 206 ຄົນ ອອກ​ຈາ​ກ​ເມືອງວູ​ຮານ ທີ່​ເປັນ​ຈຸດ​ສູນ​ກາງ​​ ໃນ​ການ​ລະ​ເບີດຂອງ​ໄວ​ຣັ​ສ ໄປ​ຫາ​ສະ​ໜາມ​ບິນ ​ຮາ​ເນ​ດາ ​​ໃນນະ​ຄອນຫຼວງ​ໂຕ​ກຽວ​ ໃນ​ວັນ​ພຸດ​ມື້ນີ້.
ການຍົກຍ້າຍຊາວຕ່າງປະເທດອອກຈາກຈີນຈຸທຳອິດ ມີຂຶ້ນໃນວັນພຸດມື້ນີ້ ໃນຂະນະທີ່ ມີຈຳນວນຜູ້ເສຍຊີວິດ ຈາກໄວຣັສໂຄໂຣນາລະບາດ ໄດ້ເພີ້ມຂຶ້ນເຖິງ 132 ຄົນແລ້ວ ແລະອີກຫຼາຍໆປະເທດໄດ້ອອກປະກາດຫ້າມຕື່ມ ເພື່ອຫຼີກລ່ຽງການເດີນທາງໄປຈີນ ແຜ່ນດິນໃຫຍ່ ເຮືອບິນອາຍພົ່ນຮັບເໝົາລຳນຶ່ງໄດ້ນຳເອົາຄົນສັນຊາດຍີ່ປຸ່ນ 206 ຄົນ ອອກຈາກເມືອງ ວູຮານ ທີ່ເປັນຈຸດສູນກາງໃນການລະເບີດຂອງໄວຣັສ ໄປຫາສະໜາມບິນຮາເນດາ ໃນ ນະຄອນໂຕກຽວ ໃນວັນພຸດມື້ນີ້ ຜູ້ໂດຍສານສີ່ຄົນໄດ້ຖືກສົ່ງໄປໂຮງໝໍ ຫຼັງຈາກກ່າວວ່າ ມີຄວາມຮູ້ສຶກບໍ່ສະບາຍ ມີບັນດາພະນັກງານພະຍາບານພາກັນຢູ່ເທິງເຮືອບິນເພື່ອ ກວດເບິ່ງບັນດາຜູ້ໂດຍສານ ກ່ອນຂຶ້ນເຮືອບິນ ແລະອີກເທື່ອນຶ່ງກ່ອນເຮືອບິນລົງເດີ່ນ ອົງການຂ່າວເອພີ (AP) ກ່າວວ່າ ເຮືອບິນອາຍພົ່ນຍັງໄດ້ນຳເອົາຊາວອາເມຣິກັນທີ່ບໍ່ ຊາບຈຳນວນ ອອກຈາກເມືອງວູຮານ ໂດຍຖ້ຽວບິນໄປຫານະຄອນອັງກໍເຣັດ ໃນລັດ ອາລາສກາ ບ່ອນທີ່ເຂົາເຈົ້າຈະຖືກກວໃໝ່ອີກເບິ່ງໄວຣັສ ອອສເຕຣເລຍ ນິວຊີແລນ ຝຣັ່ງ ຣັດເຊຍ ແລະບັນດາປະເທດອື່ນໆ ຍັງໄດ້ປະກາດ ແຜນທີ່ຈະຍົກຍ້າຍປະຊາຊົນຂອງເຂົາເຈົ້າອອກຈາກເມືອງວູຮານອາທິດນີ້ ນອກຈາກຈຳນວນການເສຍຊີວິດເພີ້ມຂຶ້ນແລ້ວ ບັນດາເຈົ້າໜ້າທີ່ສາທາລະນະສຸກຈີນ ກ່າວວ່າ ຜູ້ປ່ວຍທັງໝົດຂອງກໍລະນີທີ່ໄດ້ຮັບການຢືນຢັນ ແມ່ນເພີ້ມຂຶ້ນເປັນ 5,900 ຄົນ ຫຼາຍໄປກວ່າຈຳນວນຄົນທີ່ຕິດເຊື້ອລະຫວ່າງການລະບາດຂອງໄວຮັສຊາຣສ໌ (SARS) ທີ່ໄດ້ເຮັດໃຫ້ມີຜູ້ເສຍຊີວິດ 800 ຄົນ ຢູ່ທົ່ວໂລກ ລະຫວ່າງປີ 2002 ຫາປີ 2003 ບັນດາເຈົ້າໜ້າທີ່ໄດ້ວາງມາດຕະການ ເກືອບວ່າເພື່ອສ້າງຄວາມໂດດດ່ຽວ ໃຫ້ແກ່ ເມືອງວູຮານ ໂດຍຫ້າມຄົນເດີນທາງເຂົ້າໄປ ແລະອອກເມືອງ ຫຼາຍເມືອງຢູ່ໃນແຂວງ ຮູເບ ບ່ອນທີ່ເມືອງວູຮານເປັນເມືອງເອກນັ້ນ ກຳລັງປະເຊີນໜ້າກັບການຫ້າມຢ່າງໜັກ ຕໍ່ການເຄື່ອນຍ້າຍ ເມືອງວູຮານກຳລັງຮີບຮ້ອນສ້າງໂຮງໝໍໃໝ່ສອງຫຼັງ ເປັນບ່ອນປິ່ນ ປົວຈຳນວນຄົນປ່ວຍທີ່ກຳລັງເພີ້ມຂຶ້ນ ໄວຣັສນີ້ເປັນທີ່ເຊື່ອວ່າໄດ້ເກີດຂຶ້ນໃນທ້າຍປີ ກາຍ ຢູ່ຕະຫຼາດອາຫານທະເລເມືອງວູຮານ ທີ່ຂາຍສັດປ່າຜິດກົດໝາຍ ສະຫະລັດອາຣັບເອເມີເຣັສ (UAE) ໃນວັນພຸດມື້ນີ້ໄດ້ຢືນຢັນວ່າ ຄອບຄົວນຶ່ງຫາກໍໄດ້ ເດີນທາງໄປເຖິງຈາກເມືອງວູຮານ ໄດ້ກວດພົບວ່າຕິດເຊື້ອໄວຣັສໂຄໂຣນາໃໝ່ ເຮັດໃຫ້ ເຂົາເຈົ້າເປັນກໍລະນີ ທີ່ຢືນຢັນເທື່ອທຳອິດໃນພາກຕາເວັນອອກກາງ UAE ບັດນີ້ໄດ້ ເຂົ້າຮ່ວມລາຍຊື່ ຫຼາຍກວ່າສິບປະເທດ ທີ່ຢືນຢັນກໍລະນີຂອງເຊື້ອໄວຣັສນີ້ ຮວມທັງ ອອສເຕຣເລຍ ການາດາ ຝຣັ່ງ ເຢຣະມັນ ຍີ່ປຸ່ນ ເກົາຫຼີໃຕ້ ໄທ ສະຫະລັດ ແລະຫວຽດ ນາມ ອົງການອະນາໄມໂລກ (WHO) ກ່າວວ່າສ່ວນໃຫຍ່ຂອງຄົນເຫລົ່ານັ້ນເປັນຜູ້ທີ່ ມີປະຫວັດໄດ້ເດີນທາງໄປເມືອງວູຮານພ້ອມດ້ວຍຫຼາຍໆຄົນທີ່ໄດ້ຕິດຕໍ່ກັບຜູ້ໃດຜູ້ນຶ່ງ ທີ່ ໄດ້ເດີນທາງໄປທີ່ນັ້ນ